Source: http://docplayer.fi/1007175-Taloustieteiden-tiedekunta-sari-jarkko-liikearvon-maaran-ja-arvonalentumisten-yhteys-tilintarkastajalle-maksettuihin-palkkioihin-suomessa.html
Timestamp: 2018-02-19 02:44:43+00:00
Document Index: 2135129

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

TALOUSTIETEIDEN TIEDEKUNTA. Sari Jarkko LIIKEARVON MÄÄRÄN JA ARVONALENTUMISTEN YHTEYS TILINTARKASTAJALLE MAKSETTUIHIN PALKKIOIHIN SUOMESSA - PDF
TALOUSTIETEIDEN TIEDEKUNTA. Sari Jarkko LIIKEARVON MÄÄRÄN JA ARVONALENTUMISTEN YHTEYS TILINTARKASTAJALLE MAKSETTUIHIN PALKKIOIHIN SUOMESSA
Download "TALOUSTIETEIDEN TIEDEKUNTA. Sari Jarkko LIIKEARVON MÄÄRÄN JA ARVONALENTUMISTEN YHTEYS TILINTARKASTAJALLE MAKSETTUIHIN PALKKIOIHIN SUOMESSA"
1 TALOUSTIETEIDEN TIEDEKUNTA Sari Jarkko LIIKEARVON MÄÄRÄN JA ARVONALENTUMISTEN YHTEYS TILINTARKASTAJALLE MAKSETTUIHIN PALKKIOIHIN SUOMESSA Pro Gradu - tutkielma Laskentatoimen koulutusohjelma Kevät 2012
2 Lapin yliopisto, yhteiskuntatieteiden tiedekunta Työn nimi: Liikearvon määrän ja arvonalentumisten yhteys tilintarkastajalle maksettuihin palkkioihin Suomessa Tekijä: Sari Jarkko Koulutusohjelma/oppiaine: Kauppatieteet/laskentatoimi Työn laji: Pro gradu työ X Sivulaudaturtyö Lisensiaatintyö Sivumäärä: 73 Vuosi: kevät 2012 Tiivistelmä: Tutkimuksessa on tarkoitus selvittää, onko liikearvon määrällä ja arvonalentumisilla yhteyttä tilintarkastajalle maksettuihin palkkioihin Suomessa. Aineisto koostuu suomalaisten pörssiyhtiöiden tiedoista vuosilta , jotka poimittiin pääasiassa Thomson Datastream-tietokannasta. Viimeistään vuodesta 2005 lähtien suomalaisten pörssiyhtiöiden on täytynyt tehdä tilinpäätöksensä kansainvälisten tilinpäätösstandardien mukaan, jotka eroavat merkittävästi Suomessa aiemmin sovelletuista standardeista. Tämä lisää mahdollisesti tilintarkastusriskiä sekä aiheuttaa tilintarkastajalle lisätyötä nostaen palkkioita. Liikearvo syntyy yleensä yrityskaupan yhteydessä, ja sen kirjanpitoarvon pitävyyttä on testattava vuosittain arvonalentumistesteillä. Suomalaisen tilinpäätöskäytännön mukaan liikearvo on arvostettava kustannusperusteisesti sen mukaan, mikä sen hinta on kirjaushetkellä. IFRS-periaatteisessa tilinpäätöksessä on otettava huomioon myös omaisuuserän tuotto, josta lasketaan varan kirjaushetken nykyarvo. Tutkimusmenetelmänä käytetään regressioanalyysia, ja mallissa käytetään aiemmissa tutkimuksissa hyviksi havaittuja muuttujia, lisäksi lisätään malliin liikearvoa ja arvonalentumisia kuvaavat muuttujat. Analyysi tehdään kokonaispalkkioille, oheispalkkioille ja tilintarkastuspalkkioille erikseen. Malleja testataan myös herkkyysanalyysillä, joka osoittaa tutkimuksen luotettavuuden. Liikearvon määrä on merkittävä selittäjä kaikille tilintarkastajalle maksetuille palkkioille. Tutkimuksen rajoituksena on pieni otoskoko, sekä se, ettei aiheesta ole aiempia tutkimustuloksia. Tutkimustulokset antavat liikearvolle ja arvonalentumisille hyvät jatkotutkimusmahdollisuudet. Kansainvälisten tilinpäätösperiaatteiden ja yrityskohtaisten tekijöiden on todettu vaikuttavan siihen, miksi takavuosien talouskriisistä huolimatta arvonalentumiskirjauksia ei ole tehty odotetusti. Tutkimuksessa arvonalentumisilla ei todeta olevan merkittävää yhteyttä tilintarkastajalle maksettuihin palkkioihin. Avainsanat: Tilintarkastuksen hinnoittelu, goodwill, arvonalentumiset, IFRS, oheispalkkiot. Muita tietoja: Suostun tutkielman luovuttamiseen kirjastossa käytettäväksi X Suostun tutkielman luovuttamiseen Lapin maakuntakirjastossa käytettäväksi X (vain Lappia koskevat)
3 SISÄLLYS Tiivistelmä Sisällys Kuviot ja taulukot 1 JOHDANTO Taustaa Aikaisemmat tutkimukset Tutkimusongelma ja työn rakenne TILINTARKASTUKSEN KÄSITTEITÄ JA SÄÄNTELY Tilintarkastukseen liittyviä käsitteitä Tilintarkastus Odotuskuilu Agenttiteoria Riippumattomuus Tilintarkastajan salassapitovelvollisuus Tilintarkastuksen suorittaminen Tilintarkastuksen kohteet Tilintarkastustyö Tilintarkastajan kelpoisuus Hyvä tilintarkastustapa Tilintarkastajan raportointi Tilintarkastuskertomus Tilintarkastuspöytäkirja TILINTARKASTUKSEN HINNOITTELU JA OHEISPALKKIOT Tilintarkastuspalkkion määräävät tekijät... 26
4 3.1.1 Tilintarkastuspalkkioiden hinnoittelumalli Tarkastuskohteen riski Tarkastuskohteen kompleksisuus Tarkastuskohteen koko Muut tekijät Oheispalkkiot LIIKEARVO JA IFRS-SÄÄNTELY IFRS:n tavoitteet ja periaatteet Liikearvon käsite IFRS 3 -standardi ja tilinpäätösraportointi Liikearvosta tilinpäätösraportoinnissa IFRS 3 -standardi yritysyhteenliittymistä IAS 36 standardi: omaisuuserien arvon alentuminen IAS 38 -aineettomat hyödykkeet TUTKIMUSAINEISTO JA MENETELMÄT Tutkimusaineisto Regressiomallit ja hypoteesit TUTKIMUSTULOKSET Aineiston kuvaus Regressioanalyysin tulokset Herkkyysanalyysi JOHTOPÄÄTÖKSET LÄHTEET... 68
5 KUVIOT Kuvio 1. Omaisuuserien arvostus IFRS- standardeissa verrattuna entiseen käytäntöön (Kallunki ja Niemelä 2004) TAULUKOT Taulukko 1. IFRS 3-standardin sisältämiä esimerkkejä yksilöitävissä olevista aineettomista hyödykkeistä 45 Taulukko 2. Regressiomallin muuttujat.50 Taulukko 3. Hypoteesit ja muuttujien odotetut etumerkit...53 Taulukko 4. Aineiston kuvaus transformoimattomasta aineistosta...55 Taulukko 5. Aineiston kuvaus transformoidusta aineistosta...56 Taulukko 6. Selittävien muuttujien väliset korrelaatiot..57 Taulukko 7. Regressioanalyysin tulokset kokonaispalkkioille...59 Taulukko 8. Regressioanalyysin tulokset tilintarkastuspalkkioille.60 Taulukko 9. Regressioanalyysin tulokset oheispalkkioille.61 Taulukko 10. Regressioanalyysin tulokset kokonaispalkkioille äärihavaintojen poistamisen jälkeen.63 Taulukko 11. Regressioanalyysin tulokset tilintarkastuspalkkioille äärihavaintojen poistamisen jälkeen.64 Taulukko 12. Regressioanalyysin tulokset oheispalkkioille äärihavaintojen poistamisen jälkeen..65
6 1 JOHDANTO 1.1 Taustaa Yrityksen laskentatoimen tehtävänä on tuottaa yritykselle ja sen sidosryhmille tietoa yrityksen taloudellisesta tilasta. Ulkoinen laskentatoimi rekisteröi liikekirjanpidossa yrityksen tuloja, menoja ja rahoitustapahtumia, joista tilikauden päätyttyä laaditaan yrityksen tulosta ja rahoituksellista asemaa kuvaava tilinpäätös. Tilinpäätösten sisältämää informaatiota yrityksen taloudellisesta tilasta käytetään laajasti hyväksi useissa eri päätöksentekotilanteissa. Tilintarkastuksen tehtävänä on tuottaa varmennettua tietoa yrityksen tilinpäätöksestä ja sen toiminnasta. Tämä palvelee yhteiskuntaa parantaen informaation luotettavuutta ja käytettävyyttä yrityksen ja sijoittajien päätöksenteon välineenä. Tämän vuoksi yrityksen pitäisi julkistaa toiminnastaan oikeanlaista tietoa, sellaista joka pystytään varmentamaan tilintarkastuksen avulla. Tilintarkastajan ammattiin kuuluu olla tarkastettavan yhtiön ja informaatiota hyväkseen käyttävien tahojen välissä, ja pyrkiä varmentamaan yrityksen raportoimia tietoja. Lisäksi laissa on lueteltu tilanteita, joissa tilintarkastajan pitää raportoida viranomaisille yrityksen toiminnasta, esimerkiksi talouspetoksien ja väärinkäytösten yhteydessä. Tilintarkastajalle voidaan osoittaa myös muita, kuin lakisääteisiä tehtäviä. Tilintarkastajan riippumattomuus tarkastettavasta ei saa vaarantua näitä tehtäviä suoritettaessa. Tilintarkastajalla on salassapitovelvollisuus, joka velvoittaa häntä pitämään yrityksen tiedot salassa. Johdon ja osakkeenomistajien intressit voivat eriytyä yrityksissä, jossa on palkattu johto, jonka pitäisi valvoa osakkeenomistajien intressejä. Tällöin yrityksissä johdolla voi olla erilaista tietoa käytössään kuin osakkeenomistajilla, jolloin esiintyy informaation epäsymmetriaa. Tieto ei ole samanlaista kaikille sitä hyväksikäyttäville. Yrityksen tilinpäätös sisältää yleensä tuloslaskelman, taseen ja toimintakertomuksen. Liikearvo taas on yrityksen taseen osa. Liikearvo merkitään aineettomaan
7 7 omaisuuteen, ja se syntyy yleensä yrityskaupan yhteydessä. Liikearvosta käytetään nimitystä goodwill. Viimeistään vuodesta 2005 alkanut varojen kirjaaminen tilinpäätökseen IFRS-standardien vaatimalla tavalla on tuonut suomalaisille pörssiyhtiöille uusia haasteita. Viime aikoina tilintarkastajat ovat kritisoineet yrityksiä siitä, etteivät ne erittele tarpeeksi tarkasti, mistä yrityksen liikearvo koostuu (Huikku & Silvola 2012). Yritysten yhteenliittymät ja yritysostot ja niihin liittyvä aineettomien hyödykkeiden ja konserniliikearvon määrittäminen sekä arvonalennustestit vaativat arviointia ja harkintaa. Tämä voi johtaa moniin erilaisiin lopputuloksiin. Tilintarkastajan tilanne vaikeutuu aina hänen ottaessaan kantaa johonkin epätarkasti eriteltyyn tai määriteltyyn. Liikearvon määrä voi vaikuttaa tilintarkastukseen, ja suuri liikearvon määrä voi aiheuttaa tilintarkastajalle lisätöitä. Näin ollen se saattaa vaikuttaa myös suurentavasti tilintarkastajalle maksettaviin palkkioihin. Oheispalkkioilla tarkoitetaan tilintarkastajan konsultoinnista saamia palkkioita. Oheispalkkioiden on todettu voivan vaarantaa tilintarkastajan riippumattomuuden tarkastettavastaan, liittyen oheispalkkioiden suuruuteen. Työssä on tutkittu tilintarkastuspalkkioiden lisäksi oheispalkkioita ja kokonaispalkkioita omissa malleissaan jotta nähtäisiin, vaikuttaako liikearvon määrä ja arvonalentumiset enemmän oheispalkkioihin vai varsinaisiin tilintarkastuksesta maksettuihin palkkioihin. Lisäksi on tutkittu, vaikuttavatko nämä kokonaispalkkioihin erillä tavalla kuin tilintarkastus- ja oheispalkkioihin. Menetelmänä käytetään regressioanalyysia, ja malleille tehdään vielä herkkyysanalyysi. Tutkimuksessa ilmenee merkittävä yhteys liikearvon määrän ja kaikkien tilintarkastajalle maksettujen palkkioiden välillä, mutta arvonalentumiset eivät näytä selittävän palkkioita. 1.2 Aikaisemmat tutkimukset Tilintarkastuspalkkioihin liittyviä tutkimuksia on tehty paljon viime aikoina, enemmän kuin mistään muusta tilintarkastuksen aiheesta. Dan A. Simunicia (1980) pidetään tilintarkastushinnoittelun tutkimusten isänä. Hänen työnsä perusteella voi päätellä, että tilintarkastajalle saattaisi koitua liikearvoon ja arvonalentumisiin
8 8 liittyen lisätöitä, ja lisäksi riski myöhemmin realisoituviin kustannuksiin voi kasvaa. Vuonna 1980 tehdyn tutkimuksen data sisälsi 397 havaintoa tilintarkastuspalkkioista ja niihin liittyvistä muuttujista, jotka saatiin julkisista yhtiöistä USA:ssa. Tutkimus tarjoaa evidenssiä siitä, säilyykö hintakilpailu julkisten yhtiöiden tilintarkastuksissa, riippumatta Big Eight -yritysten osuudesta markkinoilla. Dataa analysoitiin regressioanalyysin avulla, jossa regressioyhtälöt johdettiin teoreettisista malleista. Simunic selvitti determinantteja tutkimustaan varten keskustelemalla Big Eight yritysten edustajien, ja tilintarkastajien vastuuvakuutusohjeistuksien kirjoittajien kanssa. Simunicin määrittämät tekijät olivat: a) tilintarkastuskohteen koko, b) tarkastettavan yrityksen operaatioiden kompleksisuus, c) tilintarkastuksen ongelmat, jotka liittyvät tiettyihin dokumenttien komponentteihin, erityisesti tavaravarastoon ja saataviin, d) tarkastettavan yrityksen toimiala, ja e) onko yritys julkinen vai yksityinen osakeyhtiö. Niemi (2005) on tutkinut omistustyypin vaikutusta yhtiöiden tilintarkastusten työmääriin ja palkkioihin Suomessa. Tutkimus suoritettiin vertailemalla kuuden suuren suomalaisen tilintarkastusyhtiön asiakkaiden tilintarkastukseen liittyviä työtunti- ja palkkiotietoja. Tutkimus esittää, että tilintarkastuksessa käytetyt työtunnit ja palkkiot ovat pienempiä sellaisilla yhtiöillä, jotka omistaa suurimmaksi osaksi yhtiön johto, ja suurimpia sellaisilla yhtiöillä, jotka ovat ulkomaisten yhtiöiden tytäryhtiöitä. Sillä taas ei havaittu olevan vaikutusta, oliko yhtiö valtio- vai kuntaomisteinen vai muunlaisen monimutkaisemman omistusrakenteen omaava yhtiö. Davis, Ricchiute ja Trompeter (1992) tutkivat aikaisempien tutkijoiden (Simunic 1984, Simon 1985, Palmrose 1986, Turpen 1990) huomaamaa mahdollisuutta siihen, että tilintarkastajien tarjoamat lisäpalvelut tilintarkastusasiakkaille voisivat saada aikaan taloudellisia hyötyjä koskien tilintarkastusta. Aikaisemmin tälle oletukselle ei ole tarjottu konkreettista empiiristä evidenssiä. Oletus perustuu siihen ajatukseen, että lisäpalvelujen kautta saatu tieto vuotaa tilintarkastukseen, mikä tehostaa tilintarkastusta (knowledge spillover). Palmrose (1986) on myös ehdottanut, että tilintarkastuksen oheispalveluiden kysyntä voi johtua siitä, että asiakasyhtiön tilintarkastus tuottaa enemmän työtä tilintarkastajille. Tutkimuksessa ei havaittu olevan varsinaista taloudellista hyötyä
9 9 siitä, että tilintarkastajat tarjoavat asiakkaalle myös neuvonta- ja konsultointipalveluita (lisäpalveluita). Sen sijaan tutkimus indikoi, että korkeammat tilintarkastusmaksut johtuvat siitä, että tilintarkastus tuottaa enemmän työtä tilintarkastajille. Tällöin tutkimus ei tue edellisten tutkimusten oletusta siitä, että tilintarkastuksen objektiivisuus vaarantuisi muiden kuin tilintarkastuspalveluiden tarjoamisen vuoksi. Vieru ja Schadewitz (2010) ovat tutkineet IFRS:n siirtymisen vaikutusta tilintarkastuspalkkioihin pienissä ja keskisuurissa suomalaisissa pörssiyrityksissä. Tutkimus toteutettiin täsmäyslaskelmien avulla, joilla verrattiin IFRS:n ja FAS:n välisiä tuloslaskelma- ja tase-eroja yhtiöiden tilinpäätöksissä. Tutkimuksessa havaittiin IFRS:n ja FAS:n välisten tuloslaskelma- ja tase-erojen vaikuttavan enemmän tilintarkastajien tarjoamiin lisäpalveluihin kuin varsinaisiin tilintarkastuspalkkioihin. Joka tapauksessa selvä yhteys havaittiin tilintarkastusriskin ja palkkioiden lisääntymisen välillä. Näin ollen voisi olettaa positiivisen yhteyden ilmentyvän tutkittaessa liikearvon ja arvonalentumisten yhteyttä tilintarkastuspalkkioihin, koska näiden tutkiminen aiheuttaa lisätyötä tilintarkastajille. Liikearvon ja arvonalentumisten laskentatavat on usein puutteellisesti raportoitu, jolloin voisi olettaa, että liikearvon ja arvonalentumisten määrä lisää asiakkaasta riippuvaa tilintarkastusriskiä. Aiemmin on myös tutkittu työn ja riskin merkitystä tilintarkastuspalkkioiden hinnassa. Simunic ja Stein (1996) selvittivät, että tilintarkastuksen hintaan lisätään kulut tilintarkastajalle koituvasta lisätyöstä asiakkaan tilintarkastuksen yhteydessä, kuin asiakkaasta johtuva riskipreemio. Tilintarkastusriskistä johtuva lisähinta laskutetaan siis työtunteina, jotta ei nostettaisi asiakkaasta johtuvaa riskipreemiota. Tutkimus toteutettiin erään suuren tilintarkastusyhtiön asiakasaineistolla. Tarkoituksena oli selvittää, vastaako tilintarkastusyhteisöjen laskuttama hinta sitä tappiota, mitä he kohtaavat mahdollisten myöhemmin käytävien oikeudenkäyntien yhteydessä. Tilintarkastusyhteisöt ovat tarpeeksi varautuneita asiakkaasta koituvaan tilintarkastusriskiin. Liikearvon määrän ja arvonalentumisten liityntää tilintarkastuspalkkioihin ei ole aiemmin tutkittu, mutta on runsaasti todisteita siitä, että tilintarkastajille koituva
10 10 lisätyö voi aiheuttaa korkeampia tilintarkastuspalkkioita. Lisäksi on todettu yhteys tilintarkastusriskin ja korkeampien tilintarkastuspalkkioiden välillä. Tämän tutkimuksen tarkoitus on avata keskustelua aiheesta, ja antaa erilaisia mahdollisuuksia tulevaisuuden tutkimuksille. 1.3 Tutkimusongelma ja työn rakenne Työn tarkoituksena on tutkia liikearvon määrän ja arvonalentumisten yhteyttä tilintarkastajalle maksettuihin palkkioihin. Liikearvon määrä ja sen kirjanpidollinen käsittely saattaa lisätä tilintarkastajien työtä sekä tilintarkastusasiakkaasta riippuvaa tilintarkastusriskiä, jolloin voidaan ajatella liikearvon vaikuttavan tilintarkastuspalkkioihin. Työssä tarkastellaan erikseen varsinaisia tilintarkastuspalkkioita ja oheispalkkioita, koska halutaan nähdä, vaikuttaako tutkitut asiat samalla lailla varsinaisiin tilintarkastuspalkkioihin kuin oheispalkkioihin. Työn tutkimusote on nomoteettinen, mikä on usein syy-seuraussuhteita esittävä, kuten tässä työssä. Lisäksi tutkimus on kvantitatiivinen eli määrällinen. Empiirisessä osassa on selvitetty suomalaisista pörssiyhtiöistä kerätyn aineiston avulla sitä, ovatko tilintarkastajalle maksetut palkkiot yhteydessä liikearvon määrään ja arvonalentumisiin. Tiedot pörssiyhtiöistä saadaan Thomson Datastream - tietokannasta. Tutkimuksen aineisto vuosilta pohjautuu osittain Vieru ja Schadewitz (2010) tekemään tutkimukseen. Tietojen analysoinnissa ja etsinnässä käytetään regressiomenetelmää, jossa ensin tehdään aineiston kuvaus, sen jälkeen itse regressioanalyysi ja viimeisenä herkkyysanalyysi. Lopuksi suoritetaan pohdintaa regressioanalyysin tuloksista, ja mietitään tutkimuksen implikaatioita mahdollisille tulevaisuuden tutkimuksille. Tutkimus etenee seuraavasti: Toisessa luvussa kerrotaan yleisesti tilintarkastuksesta ja tilintarkastuksen sääntelystä Suomessa. Kolmannessa luvussa kerrotaan tilintarkastuspalkkioista ja oheispalkkioista sekä niiden määräytymiseen vaikuttavista tekijöistä. Luvussa esitellään myös Simunicin (1980) tilintarkastuspalkkioiden määrittämisen malli. Neljäs luku esittelee IFRS-standardien tavoitteita ja periaatteita sekä ne standardit, jotka koskevat liikearvoa ja arvonalentumisia. Luvussa avataan
11 11 myös liikearvoon ja sen kirjaamiseen liittyvää problematiikkaa IFRS standardien käyttöön siirtymisen osalta. Siinä esitellään liikearvon ja arvonalentumisten merkitystä tilinpäätöksessä, ja sitä millä perusteella arvonalentumisia voi tehdä. Viidennessä luvussa kuvataan tutkimuksen aineistoa ja esitellään tutkimusmenetelmät sekä asetetaan hypoteesit. Kuudennessa eritellään regressioanalyysin tuloksia ja tehdään malleille herkkyysanalyysi. Luvussa seitsemän tehdään tutkimuksen johtopäätökset, joissa esitetään tärkeimmät tulokset, pohditaan syitä tulosten ilmentymiseen sekä mietitään tutkimuksen mahdollisia implikaatioita tulevaisuuden tutkimuksille tilintarkastajalle maksetuista palkkioista sekä liikearvosta ja arvonalentumisista.
12 12 2 TILINTARKASTUKSEN KÄSITTEITÄ JA SÄÄNTELY 2.1 Tilintarkastukseen liittyviä käsitteitä Tilintarkastus Flint (1988: 1-13) on määritellyt tilintarkastuksen seuraavasti: Audit is a special kind of examination by a person other than the parties involved which compares performance with expectation and reports the result; it is part of the public and private control mechanism of monitoring and securing accountability. Tilintarkastus on siis erityinen tutkimus, jonka suorittaa tarkastuskohteen ulkopuolinen henkilö. Tilintarkastaja vertaa suoriutumista odotuksiin ja raportoi tulokset: se on osa julkista ja yksityistä kontrollimekanismia, joka valvoo ja varmistaa tilintekovelvollisuutta. Flintin mukaan tilintarkastusta tarvitaan silloin, kun tilintekovelvollisuus ilmenee eri osapuolten kesken. Tilintarkastus on keino, jolla varmistetaan tilintekovelvollisuutta. Varmennuspalvelut on tarkoitettu lisäämään sen informaation luotettavuutta, johon päätöksenteko perustuu. Tilintarkastuksesta saatavia varmennuspalveluita käyttävät hyödykseen sekä julkinen että yksityinen sektori. Tilintarkastus varmistaa tiedon luotettavuutta ja käytettävyyttä yrityksen ja sen sidosryhmien päätöksenteon apuvälineenä. Tilinpäätöksestä ja muista dokumenteista saatavan tiedon luotettavuus on tärkeää ennen kaikkea omistajille, varsinkin jos kysymyksessä on suuri yritys, jossa johto ja omistus ovat eriytyneet. Tilintarkastajan kuuluu valvoa osakkeenomistajien etuja, mutta myös hänen työsuhteensa jatkuminen riippuu osakkeenomistajista. Tilintarkastus on nähtävissä myös yrityksen ulkopuolella. Esimerkiksi yhtiön velkojille ja alihankkijoille yrityksen rahoitusrakenne, kannattavuus ja maksuvalmius ovat hyödyllisiä tietoja. Muita tilintarkastajan raporteista kiinnostuneita sidosryhmiä ovat uudet sijoittajat, liikekumppanit, kilpailijat ja yrityksen työntekijät. Myös tiedotusvälineet ja koko yrityksen toimintaympäristö ovat kiinnostuneita, ja viranomaiset (kuten verottaja) toivovat monesti saavansa tarkastuskohdetta koskevia tietoja tilintarkastajilta. (Virtanen 2002b: )
13 13 Perinteisimmin tilintarkastus on tilintarkastajan suorittama varmistus siitä, että yhtiön kirjanpito ja hallinto on hoidettu lainmukaisesti, ja että yhtiön tilinpäätöksestä ilmenevät oikeat ja riittävät tiedot. Tilintarkastajalle on säädetty myös muita lakisääteisiä tehtäviä. Suomessa tilintarkastus voidaan nähdä lähtökohtaisesti laillisuusvalvontana, ja siihen liittyvät säännökset ovat tilintarkastuslaissa. Tilintarkastajien kansainvälisen organisaation IFAC:in (International Federation of Accountants) mukaan tilintarkastus on jonkin talousyksikön toiminnastaan ja taloudestaan antaman tiedon riippumatonta tutkimista, jonka tavoitteena on ilmaista käsitys tilinpäätöksestä tai siihen rinnastettavasta informaatiosta. Tilintarkastaja joutuu aina tarkastaessaan tilejä ottamaan huomioon kutakin yhteisöä tai säätiötä koskevat lainsäännökset sekä yhteisön omat säännöt, kuten myös näiden hallintoelinten toimivaltansa puitteissa tekemät säännökset. Tilintarkastuslaki on yleislaki, jota tulee noudattaa, mikäli laissa ei ole muita asiaa koskevia säännöksiä. Yhtiöillä ja säätiöillä voi olla omia, esimerkiksi yhtiöjärjestyksessä sovittuja säännöksiä, jotka ohjaavat yhtiön toimintaa. (Riistama 2000: ) Odotuskuilu Virtanen (2002b: 51-53) kertoo, että tilintarkastaja ei voi olla koskaan varma, että saa tarkastuskohteesta käyttöönsä kaikki olennaiset tiedot. Tärkeät tiedot eivät aina käy ilmi tilinpäätöksestä tai kirjanpidosta. Tilintarkastaja ei aina pysty täyttämään tilintarkastukseen kohdistuvia odotuksia. Se, että tilintarkastajat määrittelevät itsensä omistajien laadunvalvojaksi, vaikuttaa heidän suhteeseensa muihin sidosryhmiin. Tilintarkastajan näkökulmasta odotusten ja toteutuman välinen kuilu nimitetään toteuttamiskuiluksi. Tilintarkastajan toiminta ja niiden odotukset, joille tarkastettava on tilivelvollinen, eivät aina kohtaa. Troberg ja Viitanen (1999) ovat tutkineet tilintarkastuksen odotuskuilua Suomessa. He ovat jaotelleet Porterin (1993) mallin mukaisesti odotuskuilun kolmeen osaan: suorituskuiluun, säännöskuiluun ja kohtuullisuuskuiluun. Porter eritteli myös, missä tilanteissa tilintarkastajan ja asiakkaan välinen odotuskuilu tulee selvimmin ilmi. Nämä tilanteet liittyvät tilintarkastajan nykyisin lakisääteiseen velvollisuuteen raportoida mahdollisista talouspetoksista ja muista laittomista toimista
14 14 osakkeenomistajille tai valvontaviranomaisille. Kaikenlainen negatiivinen raportointi ei liity asiakkaan odotuksiin tilintarkastuksesta. Alun perin yritysten tilintarkastus keskittyi tutkimaan sopimatonta menettelyä, kuten virheitä ja petoksia laskentatoimessa. Viimeaikoina on painotettu vuosittaisten tilinpäätösten varmistamista. Nykyinen huoli odotuskuilusta tilintarkastajien ja tilintarkastustietojen käyttäjien välillä, ja huoli yhtiöiden johdon tekemisten tarkastamisesta on skandaalien ja kyseenalaisten maksujen paljastusten stimuloimaa. Tilintarkastuksen tarkoitus ja kattavuus on käsitetty kapeammaksi, kuin mitä se todellisuudessa onkaan. Rahamääräisten raporttien varmentaminen on vain yksi tilintarkastuksen tehtävä, vaikka se tärkeä tehtävä onkin. Nykyinen tilintarkastus on moninaista talouden, tehokkuuden ja tuloksentekokyvyn tutkimista (Flint 1986: 6-7). Nykyisin on osoitettu laissa, missä tilanteissa tilintarkastajan tulisi raportoida valvoville viranomaisille havaituista huomauttamisen arvoisista seikoista. Tästä huolimatta kuitenkin vasta koettu laaja pankkikriisi on osoitus siitä, että päävastuu yrityksen talouden kirjanpidosta on aina hallituksella tai toimitusjohtajalla Agenttiteoria Agenttiteoriassa johtoa pidetään yrityksen osakkeenomistajien agenttina, jonka käyttöön on uskottu päämiehen omaisuutta. Johdon intressit voivat olla eriäviä yhtiön omistajien intressien kanssa. Johdon erilaiset intressit voivat kuitenkin aiheuttaa ongelmia, kuten informaation epäsymmetriaa. Tällä tarkoitetaan sitä, että yrityksestä tietoa haluavilla osapuolilla on erilaista tietoa yrityksen toiminnasta. Joillakin osapuolilla voi olla informaatioetu muihin nähden. Haitallinen valikoituminen (adverse selection) on informaation epäsymmetrian muoto, jossa yleensä johto ja muu sisäpiiri haluaa tietää enemmän yrityksestä kuin ulkopuoliset henkilöt. Johto voi pyrkiä suodattamaan tietoa investoijille siten, että yrityksen tulevaisuuden näkymät näyttävät paremmalta kuin ne ovatkaan, ja tämä taas nostaa yhtiön osakkeen arvoa. Sisäpiiri voi käyttää tietoaan oman edun tavoitteluun.
15 15 Toinen informaation epäsymmetrian muoto on moraalikato (moral hazard). Ongelma ilmenee siksi, että monien yritysten omistus ja johto ovat eriytyneet, mikä on yleistä varsinkin suurissa liiketoimintakokonaisuuksissa. Yleensä osakkeenomistajille ja luotonantajille on periaatteessa mahdotonta suoraan havainnoida johdon toiminnan laatua ja ulottuvuutta. Johdolla voi tällöin olla houkutus vähentää omaa panostaan, ja syyttää yrityksen huonosta tuloksesta asioita, jotka ovat hänen ulottumattomissaan tai vaihtoehtoisesti muuttaa ansaittujen tulojen esittämistapaa peittääkseen jälkensä. Jos näin käy, sillä on seuraukset sekä investoijille että talouden tehokkaalle toiminnalle. Voidaankin nähdä, että laskentatoimen nettotulot ovat eräänlainen indikaattori johdon suoriutumisesta tehtävässään. (Scott 2009: ) Riippumattomuus KHT-yhdistyksen antamat ohjeet tarkentavat tilintarkastuslaissa olevia ohjeita tilintarkastajille. Tilintarkastajan riippumattomuus on keskeinen edellytys tilintarkastuksen suorittamiselle. Tällä tarkoitetaan tilintarkastajan riippumattomuutta tarkastettavistaan. Tilintarkastaja ei saa olla esimerkiksi sukulaisuus- tai alistussuhteessa tarkastettaviinsa tai taloudellisesti riippuvainen tarkastettavista. KHT-yhdistys (2008b: 50) lausuu, että IFAC:in antamien eettisten ohjeiden mukaan riippumattomuus voidaan jaotella mielen riippumattomuuteen ja näkyvään riippumattomuuteen. Ensimmäisessä edellytetään, että tilintarkastaja pystyy toimimaan rehellisesti sekä säilyttämään objektiivisuuden ja ammatillisen skeptisyyden. Näkyvästi tilintarkastaja välttää seikkoja ja olosuhteita, jotka voivat merkittävyydessään aiheuttaa sen, että kolmas osapuoli voisi luulla riippumattomuuden vaarantuneen. Riippumattomuudella tarkoitetaan myös tilintarkastajan vapautta valita tarkastuskohteet toimeksiannon puitteissa, tarkastuksen laajuus ja tarkastusmenetelmät. Tilintarkastustyö tulee suunnitella ja toteuttaa itsenäisesti. Tilintarkastajan pitää olla riippumaton myös tarkastuksen lopputuloksesta, se ei saa vaikuttaa rajoittavasti tilintarkastajan tarkastussuoritukseen tai raportointiin. Näin voi
16 16 olla esimerkiksi silloin, jos tilintarkastuksesta saatava tulo muodostuu niin olennaiseksi, että se häiritsee riippumattomuutta (Riistama 2007a: 43). Flint (1988: 29) kertoo, että tilintarkastuksen on oltava joka puolelta riippumatonta tilintarkastuskohteesta ja sen jäsenistä. Aikaisempi toiminta kohteen kanssa ei saa vaikuttaa tilintarkastukseen. Tilintarkastuksen on oltava riippumatonta toimintaa, jotta se voi vahvistaa tilintekovelvollisuuteen liittyvän informaation luotettavuuden. Tilintarkastuksen arvovalta (authority) ja hyväksyttävyys (acceptance) perustuvat keskeisesti tilintarkastuksen riippumattomuuteen Flintin(1988) mukaan. Suomessa tilintarkastuslain esitöissä (HE 295/1993vp: 37) on kerrottu että tilintarkastajan tulee olla vapaa lausumaan käsityksensä kustakin tehtävästä ulkopuolisista tekijöistä riippumatta. Tilintarkastajan on siis vältettävä seikkoja ja olosuhteita, joiden perusteella häntä voidaan perustellusti epäillä (Saarikivi 2000: 57) Tilintarkastajan salassapitovelvollisuus Luottamuksellisuuden periaate ilmenee tilintarkastuksessa siten, että tilintarkastajalla on konkreettinen velvollisuus pitää salassa tietoonsa tulleet seikat, joita ei saa lain nojalla paljastaa. Uuden tilintarkastuslain hallituksen esityksen yksityiskohtaisten perusteluiden mukaan tilintarkastuksen luottamuksellisuus on salassapitovelvollisuutta. Tietojen salassa pitäminen tarkoittaa salassa pidettävien tietojen suojaamista, tarkoituksenmukaista arkistointia, ja sellaisten työtapojen kehittämistä ja noudattamista, jotka turvaavat tietojen salassa pysymisen (HE 2006: 50, Horsmanheimo 2005: 17.) Lyhyesti sanottuna kaikki asiakkaasta saadut tiedot tulisi pitää salassa. Flintin (1988: ) mukaan on tärkeää, että tilintarkastuksen tuottamiin raportteihin pääsee käsiksi henkilöt, jotka ovat kiinnostuneita niistä ja oikeutettuja tutkimaan niitä. On olemassa tilanteita, joissa ei ole selvästi määritelty kelle tarkastuksen kohde on tilivelvollinen, ja joissa ei ole lain sanelemaa pakkoa raportoida tiedoista julkisesti. Näissä tilanteissa tilintarkastuksen prosessi on epätäydellinen, ja tilintarkastuksen varmennustoimi ei ole täytetty, ennen kuin raportin asianmukainen julkistaminen on tehty. Kaikki tietoa tarvitsevat eivät lain
17 17 mukaisen raportoinnin täyttyessä välttämättä saa päätöksenteon kannalta olennaisia tietoja. Flint kehottaa, että epäselvissäkin tilanteissa pitäisi tiedot saada julkistetuksi niille, jotka tekevät tietojen pohjalta päätöksiä, ja joiden toimintaan tieto vaikuttaa. Suuret tilintarkastusskandaalit, joita tapahtui vuosituhannen vaihteessa, johtuvat pitkälti tilintarkastajan neuvonta- ja konsultointipalveluista saatujen palkkioiden liian suuresta osuudesta asiakkailta saadusta tulosta (Riistama 2007: 43). Tämä tarkoittaa myös sitä, että riippumattomuuden rikkomisen lisäksi kaikkia sellaisia tietoja, jotka olisi pitänyt lain nojalla paljastaa, ei ole kerrottu valvontaelimille. Tilintarkastajat ovat tarkastaneet omaa toimintaansa, mikä ei ole toivottavaa, ja sen lisäksi he ovat salanneet olennaisia tietoja valvontaelimiltä. Ulos raportoitu tieto ei ole ollut luotettavaa. 2.2 Tilintarkastuksen suorittaminen Tilintarkastuksen kohteet Tilintarkastuslain (459/2007) 14 :n mukaan tilintarkastus sisältää kirjanpidon, tilinpäätöksen ja toimintakertomuksen tarkastamisen ohella myös hallinnon tarkastuksen. Riistama (2000: 65-77) on eritellyt, että kirjanpidon tarkastamiseen sisältyy paitsi kirjanpitolain ja yhteisö- ja säätiölakien tarkoittama kirjanpito, myös kaikki esikirjanpidot, joihin varsinainen kirjanpito perustuu. Näitä ovat muun muassa osto- ja myyntireskontrat, kassakirjanpito ja palkkakirjanpito, varastokirjanpito ja valmistuskirjanpito. Hallinnon tarkastuksen kohteena ovat kaikki yhteisön sisäiset asiakirjat, kuten hallinnon pöytäkirjat, muistiot ja raportit. Myös muut tahot voivat olla tilintekovelvollisia yhteisöjen hallitusten lisäksi. Esimerkiksi julkisen vallan antamien avustusten ehtona on usein, että avustuksen saajan on käytettävä tilintarkastajaa varmentamaan avustuksen käyttöä koskevan tilityksen tiedot oikeiksi. Tilintarkastajaa voidaan käyttää myös sopimukseen perustuen, muun muassa raporttien tai laskelmien oikeellisuuden varmentamiseen. (Tomperi 2009: 8.)
18 18 Tilintarkastustoimeksiannot voidaan jakaa varmennustoimeksiantoihin ja muihin toimeksiantoihin. Muita toimeksiantoja ovat esimerkiksi toimeksiannot taloudellisen informaation kokoamiseksi, veroilmoituksen laatiminen (kun siitä ei tehdä varmennusta ilmaisevaa johtopäätöstä) ja konsultointitoimeksiannot, kuten esimerkiksi verokonsultointi (KHT-yhdistys 2008a: ) Kirjanpitolain (1304/2004) mukaan yhtiön on laadittava tilikaudelta tilinpäätös. Tilinpäätöksen tulee sisältää tase, joka kuvaa tilinpäätöspäivän taloudellista asemaa sekä tuloslaskelman, joka kuvaa tuloksen muodostumista, sekä näiden liitteenä olevat tiedot (liitetiedot). Rahoituslaskelmassa on myös annettava selvitys varojen hankinnasta ja niiden käytöstä tilikauden aikana. Kirjanpitolain mukaan rahoituslaskelma on sisällytettävä tilinpäätökseen vain, jos kirjanpitovelvollinen on julkinen osakeyhtiö tai jos kirjanpitovelvollinen on yksityinen osakeyhtiö tai osuuskunta. Tämän lisäksi edellä mainituilla yhtiöillä tulee sekä päättyneellä että sitä välittömästi edeltäneellä tilikaudella olla ylittynyt vähintään kaksi seuraavista rajoista: liikevaihto tai sitä vastaava tuotto on euroa, taseen loppusumma on euroa, tai palveluksessa on keskimäärin 50 henkilöä. Tilinpäätökseen on liitettävä myös toimintakertomus, jos kirjanpitovelvollisen liikkeelle laskemat arvopaperit ovat arvopaperimarkkinalaissa tarkoitetun julkisen kaupankäynnin tai sitä vastaavan kaupankäynnin kohteena Euroopan talousalueeseen kuuluvan valtion lainsäädännön alaisessa arvopaperipörssissä. Toimintakertomuksen liittäminen tulee kyseeseen myös, jos sekä päättyneellä että sitä välittömästi edeltäneellä tilikaudella on ylittynyt vähintään kaksi edellä esitetyistä rajoista. Toimintakertomuksessa annetaan tiedot kirjanpitovelvollisen toiminnan kehittymistä koskevista seikoista, kuten esimerkiksi yritysostoista. Kaikkein pienimpien yritysten ei välttämättä tarvitse toimittaa tilintarkastusta. Hallituksen esityksessä (HE 2006: 34) uudeksi tilintarkastuslaiksi on lausuttu, että pienten kirjanpitovelvollisten vapauttaminen tilintarkastusvelvollisuudesta liittyy maallikkotilintarkastuksen lakkauttamiseen. Pienillä yrityksillä tilintarkastuksesta saatava hyöty voi jäädä pienemmäksi, kuin siitä aiheutuvat kustannukset. Tilintarkastuslain 2. luvun 4. :n mukaan tilintarkastaja pitää kuitenkin valita, jos seuraavista edellytyksistä on täyttynyt kaksi: taseen loppusumma ylittää
19 19 euroa, liikevaihto tai sitä vastaava tuotto ylittää euroa, tai palveluksessa on keskimäärin yli kolme henkilöä. Tilintarkastaja on valittava aina yhteisössä, jonka pääasiallinen toimiala on arvopapereiden omistaminen ja hallinta, ja jolla on kirjanpitolaissa tarkoitettu huomattava vaikutusvalta (esimerkiksi holding-yhtiöillä) toisen kirjanpitovelvollisen liiketoiminnan rahoituksessa tai johtamisessa. Emoyrityksenä olevan yhteisön tai säätiön tilintarkastajan on myös tarkastettava konsernitilinpäätös sekä varmistuttava siitä, että konserniin kuuluvien yritysten tilintarkastajat ovat suorittaneet tilintarkastuksen asianmukaisesti Tilintarkastustyö Tilintarkastuksessa voidaan erottaa kaksi osaa, ulkoinen ja sisäinen tilintarkastus. Sisäinen tarkastus tehdään organisaation johdon toimeksiannosta, ulkoinen tilintarkastus taas sisältää lakisääteisesti suoritettavan tilintarkastuksen (Riistama 2000: 65-68). Tilintarkastusprosessissa voidaan erottaa myös eri toimintovaiheita: toimeksiannon vastaanotto, varsinainen tarkastustyö, raportointi ja tilintarkastuksen laadunvalvonta. KHT-yhdistys (2002: 9-10) kertoo, että tilintarkastustyö voidaan jakaa suunnitteluun, valvonta- ja tilinpäätöstarkastukseen sekä raportointiin. Riistama (2000: 72-75) ohjeistaa, että tilintarkastyö on suunniteltava valitsemalla tilintarkastuksen toimintavaihtoehdoista tarkoituksenmukaisin. Tilintarkastuksen suunnittelu aloitetaan perehtymällä yhteisön toimintaan, seuraavana on vuorossa tiedon keruu yhteisöstä. Perehtyminen sisältää niin yhteisön jäsenten haastatteluja kuin myös kirjallisen aineiston tutkimista, lisäksi perehdytään myös yritystoiminnan sisäisiin ja ulkoisiin riskeihin. Tarkastus aloitetaan olennaisimmista riskialueista laadittavan tilintarkastussuunnitelman puitteissa. Tarkastuksen edessä suunnitelmaa tarkistetaan tiedon kertyessä. Jos sisäiset tarkkailujärjestelmät havaitaan luotettavaksi, voidaan painoa lisätä niiden tarkastamiseen. Jos näin ei ole, joudutaan paneutumaan enemmän yksityiskohtaiseen tarkasteluun. Tarkastus aloitetaan olennaisimmista, suurimmista eristä ja tarvittaessa yksityiskohtaisuutta lisätään. Tarkastuksen tuloksia
20 20 käytetään apuna suunnitelman tarkistamisessa ja seuraavan tarkastuksen suunnittelussa. Työn viimeinen vaihe on tilinpäätöksen tarkastus, ja sen jälkeen tilintarkastaja antaa tilintarkastuskertomuksen. KHT-yhdistyksen (2008a: ) mukaan tilintarkastajan tulisi laatia ajantasainen tilintarkastusdokumentaatio, joka sisältää sekä tilintarkastuksen perustana olevat tiedot, että evidenssin. Evidenssin tulee osoittaa, että tilintarkastus on suoritettu tilintarkastusstandardien mukaisesti sekä sovellettavien lainsäädäntöön ja määräyksiin perustuvien vaatimusten mukaisesti. Työpaperit ovat tilintarkastajan omaisuutta, ja ne on säilytettävä luottamuksellisesti arkistoituina (KHT-yhdistys 2002: 11). Niemi ja Katz (2009: 47-49) toteavat, että työn huolellinen dokumentointi on erittäin tärkeää. Kaikissa Keskuskauppakamarin tilintarkastuslautakunnan(tila) tekemissä tilintarkastusta koskevissa ratkaisuissa on ollut merkitystä sillä, että tilintarkastaja on dokumentoinut aineiston keruun siinä määrin, että se on ulkopuolisen asiantuntijan todennettavissa. Pakkanen (2006: 30) kirjoittaa, että tilintarkastuksen ammattimainen suorittaminen edellyttää järjestelmällistä dokumentaatiota, joka koostuu tilikausittain ja toimeksiannoittain arkistoidusta työpaperiaineistosta. Tilintarkastuksessa käytetyn työpaperiaineiston tulee olla sellainen, että myöhemminkin on mahdollista todeta, miten tilintarkastaja on päätynyt johtopäätöksiinsä ja mitä tarkastustoimenpiteitä hän on käyttänyt. Koponen (2008: 21) puolestaan kertoo, että tilintarkastajan tulee oman oikeusturvansa vuoksi kirjata huolellisesti tarkastushavaintonsa, ja rikostutkinnan kannalta olisi tärkeää, että tilintarkastajan ja asiakkaan välinen tietojenvaihtokin olisi jälkikäteen selvitettävissä. Suomessa tilintarkastajat hyväksyy ja heidän toimintaansa ohjaa kauppakamarilaitos. Kauppa- ja teollisuusministeriön yhteydessä on valtion tilintarkastuslautakunta (VALA). VALA:n tehtävänä on antaa ohjeita tilintarkastuslain soveltamiseksi, tehdä esityksiä ja aloitteita tilintarkastuksen säännösten kehittämiseksi, peruuttaa tilintarkastajan hyväksyminen tilintarkastuslaissa mainituin toimin ja käsitellä lautakunnalle tehdyt valitukset Keskuskauppakamarin päätösten muuttamiseksi (Riistama 2000: 49-55). Keskuskauppakamarin tilintarkastuslautakunta ylläpitää ja kehittää KHT- ja HTM-tilintarkastajia ja tilintarkastusyhteisöjä koskevaa hyväksymis- ja valvontajärjestelmää sekä hyväksymiseen vaadittavia tutkintoja (Riistama 2006: 10-11). Tilintarkastuslain 7 luvun 40 :n mukaan TILA:n tulee
TALOUSTIETEIDEN TIEDEKUNTA. Essi Oinas LIIKEARVON YHTEYS TILINTARKASTAJALLE MAKSET- TUIHIN PALKKIOIHIN SUOMALAISISSA PÖRSSIYHTIÖISSÄ
TALOUSTIETEIDEN TIEDEKUNTA Essi Oinas LIIKEARVON YHTEYS TILINTARKASTAJALLE MAKSET- TUIHIN PALKKIOIHIN SUOMALAISISSA PÖRSSIYHTIÖISSÄ Pro gradu -tutkielma Kauppatieteet / Laskentatoimi Syksy 2011 Lapin yliopisto,